Μάντι Πατίνκιν

Ο Μάντελ Μπρους Πατίνκιν (Mandel Bruce Patinkin, 30 Νοεμβρίου 1952) είναι Αμερικανός ηθοποιός και τραγουδιστής, γνωστός για τη δουλειά του στο μουσικό θέατρο, την τηλεόραση και τον κινηματογράφο. Ως ερμηνευτής του Μπρόντγουεϊ που έχει αναγνωριστεί από τους κριτικούς, έχει συνεργαστεί με τους Στίβεν Σόντχαϊμ και Άντριου Λόυντ Βέμπερ. Οι πρωταγωνιστικοί του ρόλοι στο θέατρο και στην τηλεόραση έχουν λάβει πολλές διακρίσεις, όπως ένα βραβείο Tony, ένα βραβείο Έμμυ, καθώς και υποψηφιότητες για επτά βραβεία Drama Desk, τρεις Χρυσές Σφαίρες και ένα βραβείο Σωματείου Ηθοποιών.

Είχε πρωταγωνιστικούς ρόλους σε τηλεοπτικές σειρές, υποδυόμενος τον Δρ. Τζέφρι Τζέιτζερ στο Chicago Hope (1994–2000), τον Τζέισον Τζίντεον στην αστυνομική-δραματική σειρά του CBS, Criminal Minds (2005–2007), τον Σολ Μπέρενσον στη δραματική σειρά Showtime, Homeland (2011 –2020) και τον Ρούφους Κόουτσγουορθ στη σειρά μυστηρίου Hulu, Death and Other Details (2024).

Παραπομπές

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί φωνής
Κατηγορία:Αμερικανοί τραγουδιστές
Κατηγορία:Αμερικανοί πολωνοεβραϊκής καταγωγής
Κατηγορία:Εβραίοι τραγουδιστές
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Κατηγορία:Νικητές βραβείου Tony